"Ayiti Fè Pwogrè; men Anpil Travay Rete pou Fèt." ̂Deklarasyon Sekretè Jeneral Ban Ki-moon devan Konsèy Sekirite l'ONI an.
Misye Ban pwofite rankont sa a ak manm Konsèy Sekirite a pou l mande yon pwolongasyon prezans MINUSTAH ann Ayiti pou jous oktòb 2010.
Sekretè-jeneral OganizasyonNasyon Zini an, Ban Ki-moon, fè konnen li panse peyi Dayiti ap fè pwogrè souwout yon avni kote li pral devlope nan lapè aprè plizyè dizèn dane konfli;sepandan, daprè lidè l'ONI an, pwogrè sa a rete toujou frajil e li menm ka pasepa kèk moman blokaj ak echèk. Nan yon rapò misye Ban mete devan konsèysekirite l'ONI an yè jedi a, li atire atansyon sou pwogrè Ayiti reyalize akdefi ki devan peyi a. Sekretè jeneral òganizasyon mondyal la kontinye pou ldi: "Kounyela a, balon an nan pye lidè ayisyen yo ki te pote konkou yo nan efòki te nesesè pou kreye opòtinite pou fè chanjman istorik nan peyi a; se yomenm ki dwe kontinye efò kap fèt pou idantifye solisyon pou pwoblèm Ayiti apkonfwonte yo, efò ki jwenn gwo apui nan kominote entènasyonal la." Yon lòt kote, Ban Ki-moonfè rekòmandasyon pou Konsèy Sekirite a pwolonje manda Misyon Nasyon Zini pouStabilizasyon Ayiti a (MINUSTAH) pou jous mwa doktòb 2010. Se konsa tou, sekretè-jeneralla lanse apèl pou l mande yon re-òganizasyon nan misyon an dekwa pou lpatisipe plis nan siveyans zòn fwontyè Ayiti ak Repiblik Dominikèn, avèk kòtpeyi a. Misyon Nasyon Zini an te ale an Ayiti an 2004 aprè ranvèsman gouvènmanprezidan Jean Bertand Aristide la. Pi bonè ane sa a, misye Ban te nonmen ansyenprezidan ameriken Bill Clinton kòm anvwaye espesyal li ann Ayiti. Kèk sous ofisyèl fè konnen misye Clintongenyen pou l asiste yon sesyon Konsèy Sekirite a gen pou l fè semèn pwochèn nansou sitiyasyon an ann Ayiti. Lot nouvèl sou Ayiti anbrèf: - Yon misyon wo nivoÒganizasyon Eta Ameriken yo ap vizite Ayiti pou evalye sityasyon an akenvestisman eta manm OEA yo ap fè nan peyi a. Nan tèt misyon sa a genyenasistan sekretè-jeneral òganizasyon an, anbasadè Albert Randim. Youn nan manmdelegasyon an, Enrique Castillo, reprezantan peyi Kosta-Rika nan MisyonPènanant l'OEA nan Washington, pale ak Lavwadlamerik pou l di youn nan objektifvizit sa a, se idantifye mwayen pou diferan ajans ki nan sistèm OEA a pote plisasistans bay Ayiti. - Anvwaye espesyal l'ONI annAyiti pou afè Dwa Moun, Avoka fransè Michel Frost, ap fè yon vizit 9 jou nanpeyi a. Misye Frost déjà vizite pliyè rejyon nan peyi a pou l wè, antwòt,kondisyon prizonye ap viv nan divès prizon a travè Ayiti. Nan mitan semèn nan, pa egzanp, li te fè kèk deklarasyonsou nesesite pou otorite-yo amelyore sitiyasyon an nan prizon vil Okay la. Yèjedi 3 septanm nan, anvawye l'ONI an te di, menmsi gen pwogrè ki fèt nan divèsdomèn ki gen rapò ak dwamoun ann Ayiti, (tankou travay lapolis pou metesekirite nan peyi a, efò otorite yo fè pou mete pi bon ekipman a ladispozisyon Polis Nasyonal la), genyen anpil travay toujou ki rete pou fèt. - Daprè yon sous nan Sena ayisyen an, Gran Kò a pral fè yon lòt tantativ Jodi vandredi 4 septanm nan pou l wè si l a valide finalman estati venkè eleksyon senatoryal ki te dewoule nan mwa Jen pase a. Pou detay sou nouvèl sa yo e plis ke sa toujou, vizite sit entènètLavwadlamerik la, VOANews.com/Creole. Jdesmara@voanews.com